CELEX: 32004R1515
Language: mt
Date: 2004-08-26 00:00:00
Title: Regolament tal-Kummissjoni (KE) Nru 1515/2004 tas- 26 ta' Awwissu 2004 li jimmodifika r-Regolament (KE) Nru 2295/2003 li jistabbilixxi t-termini għall-applikazzjoni tar-Regolament (KEE) Nru 1907/90 tal-Kunsill rigward ċerti standards ta' bejgħ applikabbli għall-bajd

5.12.2008          MT              Il-Ġurnal Uffiċjali ta’ l-Unjoni Ewropea                           131

32004R1515

27.8.2004                      IL-ĠURNAL UFFIĊJALI TA’ L-UNJONI EWROPEA                            L 278/7

                 REGOLAMENT TAL-KUMMISSJONI (KE) Nru 1515/2004

                                       tas-26 ta’ Awwissu 2004

      li jimmodifika r-Regolament (KE) Nru 2295/2003 li jistabbilixxi t-termini għall-
    applikazzjoni tar-Regolament (KEE) Nru 1907/90 tal-Kunsill rigward ċerti standards
                             ta’ bejgħ applikabbli għall-bajd

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KEE) Nru 1907/90 tal-Kunsill tas-26 ta’ Ġunju 1990
rigward ċerti standards ta’ bejgħ applikabbli għall-bajd1, u b’mod partikolari l-Artikolu 5,
Paragrafu 3, l-Artikolu 7, Paragrafu 1, punt d), l-Artikolu 10, Paragrafu 3, l-Artikolu 20,
Paragrafu 1, u l-Artikolu 22, Paragrafu 2 ta’ dan,

Billi:

    (1)      L-esperjenza akkwiżita fl-applikazzjoni tar-Regolament (KE) Nru 2295/2003 tal-
             Kummissjoni2 wriet li hu neċessarju li jsiru xi preċiżjonijiet għal ċerti miżuri ta’ l-
             imsemmi Regolament.

    (2)      Il-kolletturi jeżerċitaw attività li tippermettilhom jiġbru l-bajd fil-postijiet tal-
             produzzjoni u li jikkunsinjawhom fiċ-ċentri ta’ l-ippakkjar jew fi stabbilimenti oħra,
             kemm l-industrija ta’ l-ikel u kemm dik li mhix. Jaqbel li jiġi ppreċiżat lil liema
             stabbilimenti jistgħu jsiru dawn il-konsenji.

    (3)      Il-garanzija tal-kwalità tal-bajd tiddependi parzjalment mill-ħinijiet ta’ ġbir tal-bajd
             u tal-konsenja ta’ dawn fiċ-ċentri ta’ l-ippakkjar. L-użu ta’ metodi differenti ta’ ġbir
             u ta’ konsenja tal-bajd mill-operaturi ekonomiċi m’għandux iwassal biex ikun
             preferut metodu ta’ organizzazzjoni fir-rigward ta’ ieħor. Għalhekk hu neċessarju li
             jkunu preċiżati l-ħinijiet applikabbli fil-każijiet differenti ta’ metodi użati.

1
          ĠU L 173, 6.7.1990, p. 5. Regolament kif emendat l-aħħar bir-Regolament (KE) Nru 2052/2003 (ĠU L
          305, 22.11.2003, p. 1).
2
          ĠU L 430, 24.12.2003, p. 16. Regolament kif emendat l-aħħar bir-Regolament (KE) Nru 818/2004 (ĠU
          L 153, 30.4.2004, p. 84).
 ---pagebreak--- 132                  MT               Il-Ġurnal Uffiċjali ta’ l-Unjoni Ewropea                5.12.2008

    (4)      Il-leġislazzjoni komunitarja tiddistingwi bejn l-operaturi ekonomiċi skond il-
             kundizzjonijiet li fihom huma jintervjenu fl-immaniġġjar ta’ prodotti ta’ oriġini
             annimali u ma tissottomettix għall-approvazzjoni l-istabbilimenti li jieħdu biss ħsieb
             ta’ l-attivitajiet ta’ trasport jew ta’ ħażna li m’għandhomx bżonn ta’ regolazzjoni tat-
             temperatura. Jaqbel għalhekk li jkunu sottomessi biss għar-reġistrazzjoni il-
             kolletturi li ma jintervjenux ħlief biex jassiguraw it-trasport tal-bajd bejn il-post tal-
             produzzjoni u l-istabbiliment li ser jimmaniġġja l-bajd, li jiġu preċiżati t-termini ta’
             l-approvazzjoni u li jkunu stipulati l-formalitajiet speċifiċi għar-reġistrazzjoni ta’
             din il-kategorija ta’ kolletturi.

    (5)      Minħabba li jkun hemm telf fiżjoloġiku ta’ ilma u ta’ piż fil-bajd bejn id-data meta
             tbiedu u d-data li jinbiegħu lill-konsumatur finali, huwa neċessarju li jkun ippreċiżat
             li l-piż nett totali muri fil-ħin ta’ l-ippakkjar tal-bajd għandu mill-anqas
             jikkorespondi għall-piż nett totali tal-bajd meta jinbiegħu lill-konsumatur finali.

    (6)      Il-konsenja lill-industrija ta’ “bajd ta’ kategorija A” tista’ ssir mingħajr ma tkun
             affettwata l-klassifikazzjoni f’kategoriji ta’ piż. Jaqbel għalhekk li jintalab li l-
             marka ta’ distinzjoni “bajd ta’ kategorija A” tkun imwaħħla fuq il-kontenituri
             konsenjati lill-istabbilimenti konċernati.

    (7)      L-immarkar tal-bajd u ta’ l-ippakkjar kif stipulat mill-Artikoli 7 u 10 tar-
             Regolament (KEE) Nru 1907/90 jistgħu jsiru f’dati differenti. Jaqbel li dawn id-dati
             jkunu preċiżati.

    (8)      Sabiex tkun evitata l-frodi fl-użu ta’ kuntratti ta’ esklussività maħsuba fl-Artikolu 8,
             Paragrafu 5, tar-Regolament (KE) Nru 2295/2003, jaqbel li l-Istati Membri jitħallew
             liberi li jiffissaw iż-żmien minimu għal dawn il-kuntratti, li jkun ta’ aktar minn
             xahar.

    (9)      Sabiex ikun hemm traċċabilità tajba tal-prodotti f’każ ta’ trasferiment tal-bajd minn
             ċentru ta’ l-ippakkjar għal ieħor, jaqbel li l-ewwel ċentru ta’ l-ippakkjar jintalab
             jittimbra l-bajd qabel ma dawn jiġu konsenjati lit-tieni ċentru ta’ l-ippakkjar.

    (10)     Il-miżuri relattivi għall-klassifikazzjoni, għall-ippakkjar u għall-konsenja lejn ċentru
             ta’ l-ippakkjar ieħor kif stipulati mill-Artikolu 12, Paragrafu 3, tar-Regolament (KE)
             Nru 2295/2003 joħolqu ċerta konfużjoni u jagħmlu xogħol doppju ma’ dawk ta’ l-
             Artikolu 2 ta’ l-imsemmi Regolament. Għalhekk jaqbel li jitneħħew.

    (11)     Sabiex ikun permess li l-immarkar tal-bajd isir f’kundizzjonijiet identiċi jkun xi
             jkun il-metodu tat-trobbija, jaqbel li jkun permess, fil-każijiet kollha, l-użu ta’
             kodiċi li jidhru f’punt 2.1. ta’ l-Anness mad-Direttiva 2002/4/KE tal-Kummissjoni
             tat-30 ta’ Jannar 2002 rigward ir-reġistrazzjoni ta’ stabbilimenti ta’ trobbija ta’
             tiġieġ bajjada skond id-Direttiva 1999/74/KE tal-Kunsill3.

    (12)     Sabiex il-konsumatur ikun infurmat, fil-każ ta’ bejgħ fi kwantitajiet kbar, bit-tifsira
             tan-numru ta’ distinzjoni tal-produttur u tal-kodiċi użati, huwa indispensabbli li l-
             ispjegazzjoni tkun obbligatorja, fuq l-ippakkjar il-kbir u ppakkjar ieħor bħal per
             eżempju dawk fuq film tal-plastik, jew f’avviż separat.

3
           ĠU L 30, 31.1.2002, p. 44. Direttiva emendata mill-Att tas-Sħubija ta’ l-2003.
 ---pagebreak--- 5.12.2008           MT              Il-Ġurnal Uffiċjali ta’ l-Unjoni Ewropea                           133

    (13)     Sabiex il-konsumatur ikun infurmat, fil-każ ta’ bejgħ ta’ bajd taħt it-titli ta’ “bajd
             maħsul” jew “bajd imkessaħ”, huwa neċessarju li l-bajd ikun immarkat b’mod li
             jippermetti li jingħarfu minn bajd mibjugħ taħt it-titlu ta’ “bajd ta’ kategorija A”,
             filwaqt li jkun meħtieġ li dawn il-bajd ikunu mmarkati b’indikazzjonijiet oħra
             stipulati għall-bajd ta’ kategorija A.

    (14)     In-nuqqas ta’ mmarkar ta’ bajd destinat għall-industrija jista’ jippermetti frodi li
             twassal biex fuq is-suq ikun hemm ċerti gruppi ta’ bajd destinati għall-bejgħ separat
             ta’ bajd, li jkun fi ksur tal-leġislazzjoni komunitarja. Jaqbel li jkunu stipulati miżuri
             limitattivi għall-derogi stipulati għal dawn il-konsenji.

    (15)     B’kunsiderazzjoni għall-obbligi internazzjonali tal-Komunità, il-bajd ta’ kategorija
             B impurtat minn pajjiżi terzi huwa eżenti mill-immarkar. Madankollu,
             b’kunsiderazzjoni għar-riskji ta’ frodi inerenti għal dan il-kummerċ fis-suq intern,
             jaqbel li jkunu stipulati miżuri ta’ sorveljanza li jippermettu li tkun garantita d-
             destinazzjoni finali tal-prodotti.

    (16)     Il-leġislazzjoni komunitarja stipulat għall-importazzjoni tal-bajd minn pajjiżi terzi,
             f’konformità ma’ l-Artikolu 11 tar-Regolament (KEE) Nru 2092/91 tal-Kunsill ta’ l-
             24 ta’ Ġunju 1991 rigward il-metodu ta’ produzzjoni bijoloġika ta’ prodotti agrikoli
             u l-preżentazzjoni tagħha fuq il-prodotti agrikoli u l-oġġetti ta’ l-ikel 4 ir-
             rikonoxximent ta’ standards applikati minn uħud minn dawn il-pajjiżi terzi. Jaqbel
             għalhekk li jkun stipulat li l-immarkar tal-bajd jista’ jsir direttament fil-pajjiż ta’ l-
             oriġini konċernat, fl-istess kundizzjonijiet bħal dawk stipulati fil-livell komunitarju.

    (17)     Bil-ħsieb li titjieb il-preżentazzjoni ta’ miżuri relattivi għar-reġistrazzjoni ta’
             informazzjoni mitluba min-naħa tal-kategoriji differenti ta’ l-operaturi ekonomiċi,
             jaqbel li jerġgħu jinġabru l-obbligi stipulati fl-Artikoli 25, 26 u 27 tar-Regolament
             (KE) Nru 2295/2003 skond il-kategorija ta’ l-operaturi u skond it-tip ta’ l-obbligu.

    (18)     L-Artikolu 6, Paragrafu 4, tar-Regolament (KEE) Nru 1907/90 jistipula li ċerti
             ċentri ta’ l-ippakkjar jistgħu jkunu approvati għall-ħasil tal-bajd. Il-komunikazzjoni
             tal-lista taċ-ċentri ta’ l-ippakkjar għalhekk għandha tinkludi din l-informazzjoni
             speċifika komplementari.

    (19)     Ċerti derogi rigward l-eżiġenzi minimi applikabbli għall-faċilitajiet ta’ trobbija
             jibbenefikaw lill-stabbilimenti tat-trobbija sad-dati kif preċiżati mill-Artikolu 4 tad-
             Direttiva 1999/74/KE tal-Kunsill tad-19 ta’ Lulju 1999 li jistabbilixxi n-normi
             minimi relattivi għall-protezzjoni tat-tiġieġ bajjada 5 . Dawn id-derogi madankollu
             ma jistgħux jistrieħu fuq obbligi stipulati mill-leġislazzjoni komunitarja applikabbli
             qabel, b’mod partikolari għal dawk li huma l-eżiġenzi minimi li jidhru fl-Anness II,
             punti c) u d), tar-Regolament (KEE) Nru 1274/91 tal-Kummissjoni tal-15 ta’ Mejju
             1991 li jistabbilixxi l-kundizzjonijiet ta’ applikazzjoni tar-Regolament (KEE) Nru

4
           ĠU L 198, 22.7.1991, p. 1. Regolament kif emendat l-aħħar bir-Regolament (KE) Nru 746/2004 (ĠU L
           122, 26.4.2004, p. 10).
5          ĠU L 203, 3.8.1999, p. 53. Direttiva kif emendata bir-Regolament (KE) Nru 806/2003 (ĠU L 122,
           16.5.2003, p. 1).
 ---pagebreak--- 134                  MT              Il-Ġurnal Uffiċjali ta’ l-Unjoni Ewropea                    5.12.2008

              1907/90 tal-Kunsill rigward ċerti standards ta’ bejgħ applikabbli għall-bajd6, qabel
              il-modifika introdotta mir-Regolament (KE) Nru 1651/2001 tal-Kummissjoni7.

     (20)     Għal raġunijiet ta’ lingwa, jaqbel li jiżdiedu ċerti sinonimi Griegi ekwivalenti għall-
              avviżi biex jintużaw għat-turija ta’ metodi ta’ trobbija ta’ tiġieġ bajjada imsemmija
              fil-kolonna 2 ta’ l-Anness II.

     (21)     Għal din ir-raġuni jaqbel li jiġi modifikat r-Regolament (KE) Nru 2295/2003.

     (22)     Il-miżuri stipulati minn dan ir-Regolament huma konformi ma’ l-opinjoni tal-
              Kumitat ta’ l-immaniġġjar tal-laħam tat-tajr u tal-bajd,

ADOTTAT DAN IR-REGOLAMENT:

                                                  Artikolu 1

Ir-Regolament (KE) Nru 2295/2003 hu emendat kif ġej.

1)           Fl-Artikolu 1, Paragrafu 3 hu sostitwit mit-test li ġej:

             “3.    Il-kollettur jikkonsenja l-bajd lill-istabbilimenti oħra li l-kolletturi, stipulati fl-
                    Artikolu 4, Paragrafu 1, punt a), tar-Regolament (KEE) Nru 1907/90, sa l-aktar
                    tard il-jum ta’ xogħol li jsegwi dak li fih jirċevihom. ”

2)           Fl-Artikolu 2, Paragrafu 1 hu sostitwit mit-test li ġej:

             “1.   Iċ-ċentru ta’ l-ippakkjar jikklassifika u jimmarka l-bajd sa l-aktar tard it-tieni
                   jum ta’ xogħol li jsegwi dak li fih jirċevihom. Jingħata jum ta’ xogħol
                   supplementari għall-ippakkjar tagħhom u l-immarkar ta’ l-ippakkjar.

                   L-ewwel linja mhix applikabbli meta l-bajd irċevut mill-produtturi huma
                   konsenjati, wara l-immarkar konformi ma’ l-Artikolu 8, Paragrafu 6, lejn tieni
                   ċentru ta’ ppakkjar għall-klassifikazzjoni skond il-kwalità u l-piż, ippakkjar u
                   mmarkar ta’ l-ippakkjar. F’dan il-każ, il-konsenja lejn it-tieni ċentru ta’ l-
                   ippakkjar issir sa l-aktar tard il-jum ta’ xogħol li jsegwi dak li fih jirċevihom l-
                   ewwel wieħed. Il-klassifikazzjoni tal-bajd issir sa l-aktar tard il-jum ta’ xogħol
                   li jsegwi dak li fih jirċevihom it-tieni ċentru ta’ l-ippakkjar. It-tieni ċentru ta’ l-
                   ippakkjar jingħata jum ta’ xogħol supplementari għall-ippakkjar tal-bajd u l-
                   immarkar ta’ l-ippakkjar.

                    Meta l-ewwel ċentru ta’ l-ippakkjar jikkonsenja l-bajd lit-tieni ċentru ta’ l-
                    ippakkjar wara li jkun għamel l-immarkar u l-klassifikazzjoni skond il-kwalità
                    u l-piż, l-ippakkjar tal-bajd u l-immarkar ta’ l-ippakkjar isiru fi żmien jum ta’
                    xogħol li jsegwi dak li fih jirċevihom it-tieni ċentru.

6           ĠU L 121, 16.5.1991, p. 11. Regolament kif emendat l-aħħar bir-Regolament (KE) Nru 326/2003 (ĠU
            L 47, 21.2.2003, p. 31).
7
            ĠU L 220, 15.8.2001, p. 5.
 ---pagebreak--- 5.12.2008             MT             Il-Ġurnal Uffiċjali ta’ l-Unjoni Ewropea                       135

                  L-Artikolu 1, Paragrafu 4, japplika għall-konsenji maħsuba fit-tieni u t-tielet
                  linja. Fil-każ maħsub fit-tielet linja, kull kontenitur ikollu wkoll l-avviż tal-
                  kategorija tal-piż u tal-kwalità tal-bajd. ”

3)          Fl-Artikolu 3, Paragrafu 1 hu sostitwit bit-test li ġej :

            “ 1. Ma jistgħux ikunu approvati bħala ċentri ta’ l-ippakkjar maħsuba fl-Artikolu 5
                 tar-Regolament (KEE) Nru 1907/90 jew irreġistrati bħala kolletturi ħlief l-
                 intrapriżi u l-produtturi li jissodisfaw il-kundizzjonijiet stabbiliti fil-Paragrafi 2,
                 3 u 4 ta’ dan l-Artikolu. ”

4)          L-Artikolu 4 hu emendat kif ġej:

            a)    il-Paragrafu 1 hu sostitwit bit-test li ġej :

                  “ 1. Kull rikjesta għall-approvazzjoni ta’ ċentru ta’ l-ippakkjar jew ta’
                       reġistrazzjoni ta’ kollettur għandha tkun indirizzata lill-awtorità
                       kompetenti ta’ l-Istat Membru li fit-territorju tiegħu jinsabu l-lokalità tal-
                       kollettur jew taċ-ċentru. ”

            b)    fil-Paragrafu 2, is-sentenza introduttorja hi sostitwita mit-test li ġej:

                  “ L-awtorità kompetenti tattribwixxi liċ-ċentru ta’ l-ippakkjar numru ta’
                  approvazzjoni ta’ distinzjoni li kodiċi inizjali tiegħu hu dan li ġej : ”

            c)    il-Paragrafu 4 hu miżjud kif ġej :

                  “ 4. L-awtorità kompetenti tirreġistra separatament l-intrapriżi li jintervjenu
                       biss bħala kolletturi, f’konformità ma’ l-Artikolu 4, Paragrafu 2 tar-
                       Regolament (KE) Nru 853/2004 tal-Parlament Ewropew u tal-Kunsill
                       tad-29 ta’ April 2004 li jiffissa regoli speċifiċi ta’ iġjene applikabbli
                       għall-oġġetti ta’ l-ikel ta’ oriġini annimali.*

                  _____________________
                  *         ĠU L 139, 30 ta’ April 2004 p. 55
5)          L-Artikolu 7 hu emendat kif ġej :

            a)    Paragrafu 3 hu sostitwit mit-test li ġej:

                  “3.      Meta l-bajd ta’ gradi differenti tal- “kategorija A” jew tal- “bajd maħsul”
                           ta’ gradi differenti huma ppakkjati fl-istess ippakkjar, f’konformità ma’ l-
                           Artikolu 13, Paragrafu 3, tar-Regolament (KEE) Nru 1907/90, il-piż nett
                           totali tal-bajd ikun indikat fi grammi u l-avviż “Bajd ta’ gradi differenti”
                           jkun indikat permezz ta’ termini korrispondenti

                           Il-piż nett totali tal-bajd, maħsub fl-ewwel linja, għandu jqis it-telf
                           fiżjoloġiku ta’ piż tal-bajd matul il-ħażna u mill-anqas jikkorrisponi
                           għall-piż nett totali tal-bajd fil-ħin tal-bejgħ lill-konsumatur finali.”

            b)     Paragrafu 4 hu sostitwit mit-test li ġej:
 ---pagebreak--- 136          MT             Il-Ġurnal Uffiċjali ta’ l-Unjoni Ewropea                     5.12.2008

           “ 4. Meta l-bajd ta’ kategorija A jkun konsenjat, taħt dan it-titlu, lill-intrapriżi
                ta’ l-industrija ta’ l-ikel approvati f’konformità mad-Direttiva
                89/437/KEE, il-klassifikazzjoni f’kategoriji ta’ piż mhix obbligatorja u l-
                konsenja ssir taħt il-kundizzjonijiet definiti mill-Artikolu 1, Paragrafu 4,
                b’indikazzjoni fuq il-kontenitur ta’ l-avviż supplementari “Bajd tal-
                kategorija A”. ”

6)    L’Artikolu 8 hu emendat kif ġej :

      a)   fil-Paragrafu 1, l-ewwel linja hi sostitwita mit-test li ġej:

           “ Il-marki stipulati fl-Artikolu 7 u fl-Artikolu 10, Paragrafu 1 u Paragrafu 2,
           punt c), tar-Regolament (KEE) Nru 1907/90 huma miżjuda rispettivament sa l-
           aktar tard fil-jum tal-klassifikazzjoni u ta’ l-ippakkjar.”

      b)   il-Paragrafu 3 hu sostitwit mit-test li ġej :

           “ 3. Il-marki ta’ distinzjoni miżjuda fuq il-bajd tal-kategorija A u fuq il-bajd li
                jissodisfaw il-kriterji applikabbli għall-bajd ta’ kategorija A, mibjugħa
                bħala “bajd maħsul” jew “bajd imkessaħ”, jikkonsistu fi : ”

                  a) il-marka ta’ distinzjoni tal-kategorija A li tikkonsisti minn ċirku ta’
                  dijametru ta’ mill-anqas 12-il millimetru li fih hemm indikata l-marka ta’
                  distinzjoni tal-kategorija tal-piż li tikkonsisti mill-ittra jew l-ittri indikati
                  fl-Artikolu 7, Paragrafu 1, ta’ dan ir-Regolament, ta’ għoli ta’ mill-anqas
                  2 millimetri, għall-bajd mibjugħa bħala bajd ta’ kategorija A ;

                  b) il-marka ta’ distinzjoni tal- “bajd maħsul” li tikkonsisti mill-kelma
                  “tvättat” jew “gewassen” b’ittri ta’ għoli ta’ mill-anqas 2 millimetri,
                  għall-bajd mibjugħ taħt it-titlu ta’ “bajd maħsul”, f’konformità ma’ l-
                  Artikolu 5, Paragrafu 2 ;

                  c) il-marka ta’ distinzjoni tal-“bajd imkessaħ” li tikkonsisti fi triangolu
                  ekwilaterali bil-ġnub ta’ mill-anqas 10 millimetri, għall-bajd mibjugħ taħt
                  dan it-titlu “bajd imkessaħ”, f’konformità ma’ l-Artikolu 5, Paragrafu 3 ;

                  d) in-numru ta’ distinzjoni tal-produttur li jikkonsisti minn kodiċi u ittri
                  stipulati mid-Direttiva 2002/4/KE, ta’ għoli ta’ mill-anqas 2 millimetri ;

                  e) in-numru taċ-ċentru ta’ l-ippakkjar, f’ittri u ċifri ta’ għoli minimu ta’ 2
                  millimetri;

                  f) id-dati, indikati permezz ta’ ittri u ċifri ta’ għoli minimu ta’ 2
                  millimetri, f’konformità ma’ l-avviżi li jidhru fl-Anness I, bl-indikazzjoni
                  tal-jum u tax-xahar hekk kif definit fl-Artikolu 9 ta’ dan ir-Regolament. ”

      c)   it-tieni linja tal-Paragrafu 4 hi mneħħija.

      d)   il-Paragrafu 5 hu sostitwit mit-test li ġej :
 ---pagebreak--- 5.12.2008          MT              Il-Ġurnal Uffiċjali ta’ l-Unjoni Ewropea                             137

                  “ 5. Meta l-bajd ikun konsenjat mingħand produttur għal ċentru ta’ l-
                       ippakkjar li qiegħed fi Stat Membru ieħor, il-bajd ikun ittimbrat b’numru
                       ta’ distinzjoni tal-produttur, qabel ma jitlaq mill-post tal-produzzjoni.

                         Madankollu, jekk il-produttur u ċ-ċentru ta’ l-ippakkjar għaddew kuntratt
                         ta’ konsenja li għandu esklussività għan-negozji b’sottokuntratt f’dan l-
                         Istat Membru u l-obbligu li jagħmel l-immarkar, f’konformità ma’ dan l-
                         Artikolu, l-Istat Membru li fit-territorju tiegħu qiegħed il-post tal-
                         produzzjoni jista’, taħt talba ta’ l-operaturi ekonomiċi u skond il-ftehim
                         preliminari ta’ l-Istat Membru fejn qiegħed iċ-ċentru ta’ l-ippakkjar, imur
                         kontra dan l-obbligu. F’dan il-każ, kopja tal-kuntratt, ċertifikat li hu
                         konformi ma’ l-oriġinali minn dawn l-operaturi, jintbagħat mat-trasport.
                         L-awtoritajiet tal-kontroll maħsuba fl-Artikolu 29, Paragrafu 2, punt e),
                         ikunu infurmati bl-għotja ta’ din id-deroga.

                         L-Istati Membri jiddeterminaw it-tul minimu tal-kuntratt ta’ konsenja
                         maħsuba fit-tieni linja, li ma jistax ikun inferjuri għall-xahar. ”

            e)    il-Paragrafu 6 jiżdied kif ġej :

                  “ 6.    Meta bajd mhux klassifikat ikun trasferit minn ċentru ta’ l-ippakkjar
                          għat-tieni, il-bajd ikun ittimbrat bin-numru ta’ distinzjoni tal-produttur,
                          qabel ma jitlaq mill-ewwel ċentru ta’ l-ippakkjar. ”

            f)    il-Paragrafu 7 jiżdied kif ġej :

                  “ 7.    Meta l-bajd ikun konsenjat lill-industrija u l-immarkar tal-bajd m’hux
                          obbligatorju fid-destinazzjoni l-ġdida tagħhom għal fini tal-
                          konverżjoni, fl-applikazzjoni ta’ l-Artikolu 2, Paragrafu 2, punti a) u b)
                          tar-Regolament (KEE) Nru 1907/90, l-eżenzjoni mill-immarkar mhix
                          possibbli ħlief jekk il-konsenja tal-bajd issir :

                                - mill-industrijalist konċernat taħt ix-xorta ta’ kollezzjoni diretta
                          mingħand il-fornituri tradizzjonali tiegħu,

                                    - taħt ir-responsabilità totali ta’ l-industrijalist, li jintrabat b’dan
                          it-titlu li juża l-bajd esklussivament għall-konverżjoni.

                          Fil-każijiet mhux maħsuba fil-linja preċedenti, l-immarkar ta’ bajd
                          għandu jsir, skond il-kategorija ta’ bajd, f’konformità mal-Paragrafi 3,
                          4 u 5.”

7)          Fl-Artikolu 9, il-Paragrafu 5 hu miżjud kif ġej :

                  “ 5.    Għall-bajd imkessaħ destinant għall-bejgħ separat fid-dipartimenti
                          Franċiżi barranin, id-data tad-dewmien minimu ma tistax tkun aktar
                          minn erbgħin jum wara dak li fih ikun tbied.”.

8)          Fil-Paragrafu 2, it-tieni linja ta’ l-Artikolu 11, il-kelma “erbgħin” hi sostitwita mill-
            kliem “tlieta u tletin”
 ---pagebreak--- 138          MT              Il-Ġurnal Uffiċjali ta’ l-Unjoni Ewropea                  5.12.2008

9)    Fl-Artikolu 12, il-Paragrafu 3 hu sostitwit mit-test li ġej:

            “ 3.    Meta l-fornitura ta’ bajd fiċ-ċentru ta’ l-ippakkjar ma ssirx
                    f’kontenituri, imma hi żgurata mill-istess mezzi ta’ produzzjoni
                    stabbiliti fil-post innifsu, il-bajd għandu jkun ittimbrat b’indikazzjoni
                    tad-data li fih jinbied fil-jum li fih jinbied.

                    Madankollu, l-bajd li jitbiedu f’jiem li mhux ta’ xogħol jistgħu jiġu
                    ttimbrati l-ewwel jum ta’ xogħol li jsegwi, fl-istess ħin tal-bajd li jkun
                    tbied dak il-jum stess, u juri d-data ta’ l-ewwel jum mhux ta’ xogħol.”

10)   L-Artikolu 13 hu emendat kif ġej:

      a)    fil-Paragrafu 1, l-ewwel daxx hu sostitwit mit-test li ġej:

            “-      il-metodi ta’ trobbija maħsuba fl-Artikolu 7 u fl-Artikolu 10, Paragrafu
                    1, tar-Regolament (KEE) Nru 1907/90, biss jistgħu jintużaw il-kodiċi li
                    jidhru f’punt 2.1. ta’ l-Anness tad-Direttiva 2002/4/KE u l-avviżi li
                    jidhru fl-Anness II ta’ dan ir-Regolament, bil-kundizzjoni li, fil-każijiet
                    kollha, l-eżiġenzi stabbiliti fl-Anness III ta’ dan ir-Regolament ikunu
                    sodisfatti,”

      b)    Paragrafu 2 hu sostitwit mit-test li ġej :

            “ 2.    It-tifsira tan-numru ta’ distinzjoni tal-produttur hu mfisser f’avviż
                    separat fil-każ ta’ bejgħ fi kwantitajiet kbar u fuq jew ġewwa l-
                    ippakkjar fil-każ ta’ bajd ippakkjat.”

11)   L-Artikolu 16 hu emendat kif ġej:

      a)    il-Paragrafi 1 u 2 huma sostitwiti bit-test li ġej :

            “ 1.    Il-bajd ta’ kategorija “A”, bl-eċċezzjoni ta’ bajd ta’ tnissil bijoloġiku,
                    impurtat minn Norveġja, u wkoll il-bajd li ġej minn tnissil bijoloġiku
                    impurtat f’konformità ma’ l-Artikolu 11 tar-Regolament (KEE) Nru
                    2092/91, huma ttimbrati fil-pajjiż ta’ l-oriġini bin-numru ta’ distinzjoni
                    tal-produttur, fl-istess kundizzjonijiet bħal dawk stipulati mill-Artikolu
                    8 ta’ dan ir-Regolament.

            2.      Il-bajd ta’ kategorija “A” impurtat minn pajjiżi terzi li mhumiex dawk
                    maħsuba f’Paragrafu 1 huma ttimbrati fil-pajjiż ta’ l-oriġini,
                    viżibilment b’mod ċar u perfettament leġibbli, bl-indikazzjoni tal-
                    kodiċi ISO tal-pajjiż ta’ l-oriġini preċeduta mill-avviż li ġej : “standards
                    mhux KE – ” ”

      b)    f’Paragrafu 4, l-ewwel linja hi sostitwita mit-test li ġej :

            “ L-indikazzjoni tal-metodu ta’ tnissil fuq l-ippakkjar tal-bajd ta’ kategorija
            “A”, bl-eċċezzjoni ta’ bajd ta’ tnissil bijoloġiku, impurtat minn Norveġja u fuq
            l-ippakkjar ta’ bajd li ġej minn tnissil bijoloġiku impurtat f’konformità ma’ l-
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea                               139

                  Artikolu 11 tar-Regolament (KEE) Nru 2092/91 issir fl-istess kundizzjonijiet
                  bħal dawk stipulati mill-Artikolu 13 ta’ dan ir-Regolament ”.

        c)        il-Paragrafu 6. hu miżjud kif ġej :

                  “ 6.    Il-bajd, barra dawk ta’ kategorija A, impurtati minn pajjiżi terzi huma
                  eżentati mill-ittimbrar. Madankollu, il-konsenja ta’ dawn il-bajd lill-industrija
                  hi suġġetta għall-kontroll fid-destinazzjoni finali tagħhom, f’konformità mal-
                  proċedura stipulata mill-Artikolu 296 tar-Regolament (KE) Nru 2454/938, bil-
                  ħsieb tal-konverżjoni tagħhom. B’din l-ipoteżi, id-dokument tal-kontroll T5
                  għandu jkollu fil-kaxxa 104 wieħed mill-avviżi li jissemmew fl-Anness V. ”

12)         L-Artikolu 24 hu emendat kif ġej :

            a)    Paragrafu 1 hu sostitwit mit-test li ġej :

                   “ Il-produtturi, ċentri ta’ l-ippakkjar, il-kolletturi, l-intrapriżi agroalimentari,
                   il-kummerċ fuq skala kbira u, fil-każ ta’ l-applikazzjoni ta’ l-Artikolu 14, il-
                   produtturi u l-fornituri ta’ l-ikel huma suġġetti ta’ kontrolli li l-frekwenza
                   tagħhom hi stabbilita mill-awtoritajiet kompetenti fuq bażi ta’ analiżi ta’
                   riskji fejn mill-anqas jittieħed kont ta’ :

                   - r-riżultat ta’ kontrolli li saru qabel,
                   - l-komplessità tal-vjaġġ ta’ bejgħ li jgħaddu minnu l-bajd,
                   - l-importanza tat-tqassim fl-istabbiliment tal-produzzjoni jew ta’ l-ippakkjar,
                   - l-importanza ta’ l-ammonti prodotti jew ippakkjati,
                   - xi tibdiliet konsiderevoli fin-natura tal-bajd prodotti jew trattati u/jew fil-
                   metodu ta’ bejgħ meta mqabbel mas-snin ta’ qabel ”.
            b)    il-Paragrafu 2 hu sostitwit mit-test li ġej :

                  “ Il-kontrolli jsiru b’mod regolari u mhux mistennija fl-istabbilimenti kollha.
                  Il-mezzi ta’ produzzjoni u ċentri ta’ l-ippakkjar, meta jimmarkaw kif stipulat
                  mill-Artikolu 12, ikunu suġġetti għal ispezzjonijiet aktar frekwenti.

13)         L-Artikolu 25 hu emendat kif ġej :

            a)   fil-Paragrafu 1, punt b), it-termini ta’ l-introduzzjoni huma sostitwiti mit-test li
                 ġej :

                   “l-informazzjoni relattiva għall-metodi ta’ għalf ta’ tiġieġ bajjada meta l-bajd
                   ta’ kategorija A u l-ippakkjar tagħhom juru indikazzjoni tal-metodu ta’ l-
                   għalf tat-tiġieġ bajjada, fejn jitniżżel il-metodu ta’ għalf magħmul :”.

8
        ĠU L 253, 11.10.1993, p. 1. Regolament kif emendat l-aħħar bir-Regolament tal-Kummissjoni (KE)
Nru 1335/2003 (ĠU L 187, 26.7.2003, p. 16).
 ---pagebreak--- 140          MT             Il-Ġurnal Uffiċjali ta’ l-Unjoni Ewropea                  5.12.2008

      b)    il-Paragrafu 2 hu sostitwit mit-test kif ġej :

            “ 2. Jekk il-produttur jimmarka ċerti bajd bl-indikazzjoni tad-data li fiha
                 tbiedu u bajd ieħor mingħajr din l-indikazzjoni, l-informazzjoni maħsuba
                 f’Paragrafu 1, punt a), it-tielet, ir-raba’ u l-ħames daxx, huma reġistrati
                 b’mod separat. ”.

14)   Fl-Artikolu 26, Paragrafu 1, l-ewwel linja, il-punti mill-a) sa l-e) huma sostitwiti mit-
      test kif ġej :

      “a)   il-kwantitajiet ta’ bajd mhux klassifikati li jirċievu, maqsuma skond il-
            produttur, li jkollhom l-isem, l-indirizz u n-numru ta’ distinzjoni tal-produttur,
            id-data jew il-perjodu li fih tbiedu;

      b)    wara l-klassifikazzjoni tal-bajd, il-kwantitajiet skond il-kwalità u l-kategorija
            tal-piż ;

      c)    il-kwantitajiet ta’ bajd klassifikati rċevuti li joriġinaw minn ċentri ta’ l-
            ippakkjar oħra, li juru n-numri ta’ distinzjoni ta’ dawn iċ-ċentri, d-data ta’
            dewmien minimu u li jippreċiżaw l-identità tal-bejjiegħa ;

      d)    il-kwantitajiet ta’ bajd mhux klassifikati konsenjati lejn ċentri ta’ l-ippakkjar
            oħrajn, inklużi n-numri ta’ distinzjoni ta’ dawn iċ-ċentri u d-data li fiha tbiedu
            jew il-perjodu li fih tbiedu ;

      e)    in-numru u/jew il-piż tal-bajd konsenjati, skond il-kwalità u l-kategorija tal-piż,
            data ta’ l-ippakkjar għall-bajd tal-kategorija B jew data ta’ dewmien minimu
            għall-bajd ta’ kategorija A, bajd maħsul u bajd imkessaħ u skond ix-xerrej, bl-
            isem u l-indirizz ta’ dan ta’ l-aħħar. ”.

15)   L-Artikolu 27 hu sostitwit mit-test kif ġej :

                                      “ Artikolu 27
                           Reġistrazzjoni mill-operaturi l-oħra

      1.    Għall-bajd maħsuba fl-Artikoli 13, 14 u 15, il-kolletturi għandhom jippruvaw :

            a)    id-dati tal-ġbir u l-kwantitajiet li nġabru ;

            b)    l-isem, l-indirizz u n-numru ta’ distinzjoni tal-produtturi ;

            c)    id-dati u l-kwantitajiet tal-bajd konsenjati liċ-ċentri ta’ l-ippakkjar
                  rispettivi.

            Huma jirreġistraw separatament, skond il-metodu ta’ tnissil, skond il-metodu
            ta’ l-għalf u skond il-jum il-kwantitajiet ta’ bajd li huma jikkonsenjaw liċ-
            ċentri ta’ l-ippakkjar, inklużi n-numri ta’ distinzjoni ta’ dawn iċ-ċentri u d-data
            li fiha tbiedu jew il-perjodu li fih tbiedu.
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea                      141

            2.   Għall-bajd maħsuba fl-Artikoli 13, 14 u 15, il-kummerċjanti ta’ kwantitajiet
                 kbar, inklużi dawk li jerġgħu ibiegħu mingħajr ma jimmanipulaw il-bajd
                 fiżikament, iridu jippruvaw:

                 a)     id-dati u l-ammonti kemm tax-xiri u kemm tal-bejgħ;

                 b)     l-ismijiet u l-indirizzi tal-fornituri u tax-xerrejja.

                 Barra minn hekk, il-kummerċjanti ta’ kwantitajiet kbar li jimmanipulaw dawn
                 il-bajd fiżikament għandhom kull ġimgħa jirreġistraw l-istokk attwali.

            3.   Il-kolletturi u l-kummerċjanti ta’ kwantitajiet kbar għandhom iżommu għal
                 mill-anqas sitt xhur ir-reġistrazzjonijiet relattivi għat-transazzjonijiet
                 kummerċjali ta’ xiri u bejgħ u inventorju ta’ stokks.

                  Huma jistgħu, minflok iżommu reġstri tax-xiri u l-bejgħ, iżommu l-irċevuti u
                  n-noti ta’ konsenja ġewwa fajls, fejn ikunu indikati l-avviżi maħsuba fl-
                  Artikoli 13, 14 u 15.

            4.   Il-fabbrikanti u l-fornituri ta’ ikel iżommu rendikont ta’ konsenji magħmula
                 lill-produtturi msemmija fl-Artikolu 25, Paragrafu 1, punt b), u jsemmu l-
                 kompożizzjoni ta’ l-ikel konsenjat.

                 Huma jżommu dan ir-rendikont għal mill-anqas sitt xhur wara l-konsenja.

            5.   L-intrapriżi agroalimentari, approvati f’konformità mad-Direttiva 89/437/KEE,
                 iżommu għal perjodu ta’ mill-anqas sitt xhur, skond id-data li rċevewhom, id-
                 dikjarazzjoni tat-taxxa tal-ġbir fuq konsenji li huma ħadu ħsieb, kompluti bl-
                 informazzjoni li jkun hemm fuq il-kontenituri u l-ippakkjar, kif ukoll
                 inventorju ta’ kull ġimgħa ta’ l-istokks ta’ bajd tagħhom.

            6.   Ir-reġistri kollha, rendikontijiet u reġistrazzjonijiet oħra maħsuba fl-Artikoli 25
                 u 26 u f’dan l-Artikolu jitpoġġew, hekk kif mitluba, għad-dispożizzjoni ta’ l-
                 awtoritajiet kompetenti. ”.

16)         L-Artikolu 29 hu emendat kif ġej :

            a)   Paragrafu 2 hu emendat kif ġej :

                 i)     punt b) hu sostitwit mit-test li ġej :

                        “ b) il-lista taċ-ċentri ta’ l-ippakkjar approvati f’konformità ma’ l-
                             Artikolu 4, li fuqha jidhru l-isem, l-indirizz u n-numru ta’
                             distinzjoni allokat lil kull wieħed minnhom, u li tippreċiża liema
                             ċentri huma awtorizzati fl-applikazzjoni ta’ l-Artikolu 6, Paragrafu
                             4, tar-Regolament (KEE) Nru 1907/90; ”.

                 ii)    punt c) hu sostitwit mit-test li ġej :

                        “ c) il-metodi ta’ kontroll użati għall-fini ta’ l-applikazzjoni tal-miżuri
                             ta’ l-Artikoli 12, 13, 14, 15, 16 u 24 ta’ dan ir-Regolament; ”.
 ---pagebreak--- 142          MT              Il-Ġurnal Uffiċjali ta’ l-Unjoni Ewropea                 5.12.2008

            iii)   il-punt g) jiżdied kif ġej :

                   “ g) l-intenzjoni tiegħu li japplika jew le d-deroga stipulata fl-Artikolu
                        8, Paragrafu 5, flimkien ma’, jekk ikun il-każ, il-miżuri applikabbli
                        għat-twettiq ta’ l-imsemmija deroga.”.

      b)    f’Paragrafu 3, it-tieni linja hi sostitwita mit-test li ġej :

            “ Kull modifikazzjoni tal-listi, metodi tal-kontroll u miżuri tekniċi maħsuba
            f’Paragrafu 2 ikunu kkomunikati lill-Kummissjoni, b’mezz elettroniku, mill-
            anqas sa l-1 t’April ta’ kull sena. ”

17)   Fl-ewwel linja il-punti a) u b) tal-Paragrafu 1. ta’ l-Anness III, l-element tal-frażi li
      ġejja jitneħħa :

      “ , mid-dati maħsuba fl-imsemmi Artikolu, ”

18)   Fit-tieni kolonna ta’ l-Anness II, it-termini Griegi li ġejjin huma miżjuda:

            “ α) ή αυγά στρωμνής

            β) ή στρωμνής ”.

19)   Fl-Anness III, il-Paragrafi 2 u 3 huma sostitwiti mit-test li ġej :

      “ 2. Sal-31 ta’ Diċembru 2006, l-eżiġenzi relattivi għall-Artikolu 4, Paragrafu 1 tad-
           Direttiva 1999/74/KE msemmija f’punt 1 ta’ dan l-Anness ma japplikawx
           għall-faċilitajiet ta’ trobbija mibnija, mibnija mill-ġdid jew li bdew jaħdmu
           għall-ewwel darba qabel l-1 ta’ Jannar 2002 u li għadhom ma sarux konformi
           ma’ din id-Direttiva, f’konformità ma’ l-Artikolu 4, Paragrafu 2 ta’ din.

            F’dan il-każ, mingħajr telfien ta’ derogi li jistgħu jagħtu l-Istati Membri f’dak
            li jikkonċerna d-densità ta’ l-annimali, f’konformità ma’ l-Artikolu 4,
            Paragrafu 1, punt 4) ta’ l-imsemmija Direttiva, il-faċilitajiet konċernati
            għandhom jirrispettaw l-eżiġenzi minimi li ġejjin :

            a) għas-sistemi ta’ trobbija li jippermettu lit-tiġieġ bajjada li jiċċaqalqu
            liberament bejn livelli differenti tal-faċilitajiet interjuri tal-bini :

            - il-faċilitajiet ikunu armati b’passiġġieri li jkunu twal biżżejjed biex kull
            tiġieġa jkollha spazju ta’ mill-anqas 15-il ċentimetru,

            - id-densità tal-popolazzjoni ma taqbiżx il-ħamsa u għoxrin tiġieġa għal kull
            metru kwadru ta’ superfiċje ta’ art aċċessibbli għat-tiġieġ.

            b) għas-sistemi ta’ trobbija li ma jippermettux lit-tiġieġ bajjada li jiċċaqalqu
            liberament bejn livelli differenti tal-faċilitajiet interjuri tal-bini :

            - id-densità tal-popolazzjoni ma teċċedix seba’ tiġiġiet għal kull metru kwadru
            ta’ superfiċje ta’ art aċċessibbli għat-tiġieġ,
 ---pagebreak--- 5.12.2008         MT              Il-Ġurnal Uffiċjali ta’ l-Unjoni Ewropea                       143

                 - mill-anqas terz ta’ din l-istess superfiċje tkun mgħottija b’mifrex għal taħt il-
                 bhejjem bħal tiben, serratura, ramel jew pît,

                 - parti suffiċjenti mis-superfiċje aċċessibbli għat-tiġieġ tkun destinata għall-
                 ġbir tal-ħmieġ ta’ l-għasafar.

                  c) għas-sistemi tat-trobbija li jippermettu lit-tiġieġ bajjada li jkollhom aċċess
                 għal spazji esterjuri :

                 - l-intern tal-bini jissodisfa l-kundizzjonijiet dikjarati f’a) jew b),

                 - it-tiġieġ igawdu matul il-ġurnata minn possibilità mhux interrotta ta’ ħruġ
                 liberu fil-beraħ, ħlief fil-każ ta’ restrizzjonijiet temporanji imposti mill-
                 awtoritajiet veterinarji,

                 - l-art aċċessibbli għat-tiġieġ hi, fil-biċċa l-kbira, mgħottija b’veġetazzjoni u
                 ma tintuża għall-ebda użu ieħor, jekk mhux bħal għelieqi miżrugħa, imsaġar
                 jew mergħat, anke jekk din ta’ l-aħħar tkun awtorizzata mill-awtoritajiet
                 kompetenti,

                 - is-superfiċje ta’ l-art trid tkun adatta għad-densità ta’ tiġieġ miżmuma u għan-
                 natura ta’ l-art, id-densità ta’ l-annimali ma tistax taqbeż fl-ebda ħin l-2500
                 tiġieġa għal kull ettaru ta’ art għad-dispożizzjoni tat-tiġieġ jew tiġieġa għal kull
                 4 metri kwadri; madankollu, meta kull tiġieġa jkollha għad-dispożizzjoni
                 minimu ta’ 10 metri kwadri, tkun ipprattikata rotazzjoni u t-tiġieġ ikollhom
                 aċċess liberu għall-ispazju kollu tul il-ħajja kollha fil-grupp, kull magħlaq użat
                 irid jiggarantixxi l-ħin kollu mill-anqas 2.5 metri kwadri għal kull tiġieġa,

                 - l-ispazji esterjuri ma jistgħux jestendu ’l hemm minn raġġ ta’ 150 metru mill-
                 bokkaport tal-ħruġ tal-bini l-aktar qrib; madanakollu, estensjoni sa 350 metru
                 mill-bokkaport tal-ħruġ tal-bini l-aktar qrib hi permessa sakemm numru
                 suffiċjenti ta’ postijiet għall-kenn u minn fejn jittieħed l-ilma għar-raġuni ta’
                 din il-miżura jkunu mifruxa b’mod uniformi madwar l-ispazju esterjuri kollu
                 b’mill-anqas erba’ postijiet għall-kenn għal kull ettaru.

            3.   L-Istati Membri jistgħu jawtorizzaw derogi għal punti 1 a) u 1 b) għall-
                 istabbilimenti ta’ anqas minn 350 tiġieġa bajjada jew it-trobbija ta’ tiġieġ
                 bajjada li jipproduċu għal dak li jikkonċerna l-obbligi maħsuba fl-Artikolu 4,
                 Paragrafu 1, punt 1)d), it-tieni sentenza, u punt 1)e), tad-Direttiva 1999/74/KE
                 għat-tiġieġ imrobbija fil-beraħ, fl-Artikolu 4, Paragrafu 1, punt 2), kif ukoll fl-
                 Artikolu 4, Paragrafu 1, punti 3)a) i) u 3)b) i), ta’ l-imsemmija Direttiva. ”

20)     L-Anness V li jsegwi hu miżjud :

                                              ANNESS V

                           Avviżi maħsuba fl-Artikolu 16, Paragrafu 6
 ---pagebreak--- 144             MT          Il-Ġurnal Uffiċjali ta’ l-Unjoni Ewropea             5.12.2008

–       bl-Ispanjol :

–       biċ-Ċek :

–       bid-Daniż :

–       bil-Ġermaniż :

–       bl-Estonjan :

–       bil-Grieg :

–       bl-Ingliż :

–       bil-Franċiż :

–       bit-Taljan :

–       bil-Lettonjan :

–       bil-Litwan :

–       bl-Ungeriż :

–       bil-Malti : bajd destinat esklussivament għall-konverżjoni, f’konformità ma’ l-
        Artikolu 16, Paragrafu 6 tar-Regolament (KE) Nru 2295/2003.

–       bl-Olandiż :

–       bil-Pollakk :

–       bil-Portugiż :

–       bis-Slovakk :

–       bl-Isloven :

–       bil-Finlandiż :

–       bl-Isvediż :

21)    L-Anness V jsir l-Anness VI.

                                         Artikolu 2

Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal
Uffiċjali ta’ l-Unjoni Ewropea.
 ---pagebreak--- 5.12.2008      MT            Il-Ġurnal Uffiċjali ta’ l-Unjoni Ewropea                   145

Dan ir-Regolament jorbot fit-totalità kollha tiegħu u huwa direttament applikabbli fl-Istati
Membri kollha.

Magħmul fi Brussell, 26 ta’ Awwissu 2004.

Għall-Kummissjoni
Franz FISCHLER
Membru tal-Kummissjoni